Ekstra Bladet - Den mand er farlig
LIVE-TV: Fed aften eller total fiasko? Kom med Jonas på Blind Date
Geggo: Jeg er så nervøs, at jeg sjatpisser 22 min. siden
'Han er en fantastisk fodboldspiller, når han ikke er fuld'
Tv: Asyl-koret er ankommet til København 33 min. siden
Israel trækker ambassadør fra Sverige
Andy Murray klar til sæsonfinale efter sikker sejr
Geggo: Jeg er så nervøs, at jeg sjatpisser
Tv: Asyl-koret er ankommet til København
Tv: Asyl-koret er ankommet til København Politik
Den mand er farlig
SKATTEMINISTER Thor Möger Pedersen skyr ingen midler, når det drejer sig om at kradse penge ind til staten. Seneste (vild)skud på stammen er et krav til teleselskaberne om at udlevere dybt fortrolige oplysninger om opkald, som kunderne har foretaget – eller modtaget.
NORMALT skal der foreligge en dommerkendelse – eller tilladelse fra Skatterådet – før myndighederne må snage så direkte i personlige forhold. Så teleselskaberne nægter heldigvis at parere ordre – også selv om Telia bliver truet med dagbøder.
SOM Telia-direktør Søren Abildgaard siger i dagens avis: – Kæden hopper altså af, når Skat i en helt almindelig ligningssag vil have oplysninger, som vi ikke må give videre.
HÆRDEDE kriminelle er anderledes godt beskyttet mod myndighedernes snagen. F.eks. skal krav om udlevering af telefonlisterne fra et teleselskab altid forbi en dommer, hvis oplysningerne handler om en kriminel rocker eller en terrorist.
EFTER at Ekstra Bladet er begyndt at røre ved sagen, synes Thor Möger dog på retræte. I hvert fald er hans ministerium nu kommet til den erkendelse, at det måske er noget skidt at true Telia med tvangsbøder. Og at det måske er en god ide at holde nye møder med telebranchen.
DET ÆNDRER dog ikke ved den kendsgerning, at skatteministeren er en farlig mand, når det drejer sig om borgernes retssikkerhed. Vi så det også i forbindelse med den seneste aktion mod sort arbejde. Her fik medarbejderne hos Skat pludselig grønt lys for at trænge ind på private grunde, hvis de havde mistanke om, at der rent skattemæssigt foregik noget, som ikke tålte dagens lys.
DET ER al ære værd, at staten bruger mange kræfter på at inddrive skatter. Men det skal ikke ske via smutveje, som sætter borgernes retssikkerhed over styr.
Læs side 6, 7 og 8
Over-Mögeri: Skat vil se dine opkald
Løkke og det snavsede tøj Lederen
En dødsdom i bagagen
Husk at læse det med småt
Mørkets mange fyrster